News Update: สรุป 4 ประเด็นสำคัญที่ต้องรู้ ในรายงานการประชุม Fed เดือน พ.ค. มิ.ย. และ ก.ค ขึ้นดอกเบี้ย 50 bps - FINNOMENA
คณะกรรมการ Fed ส่วนใหญ่ต้องการปรับขึ้นดอกเบี้ย 50 bps ในเดือน มิ.ย. และ ก.ค. แต่จะปรับตามความเหมาะสมโดยขึ้นอยู่กับแนวโน้มเศรษฐกิจและความเสี่ยง
26 พ.ค. 2565

4 ประเด็นสำคัญที่ต้องรู้ในรายงานการประชุม Fed เดือน พ.ค.
1️⃣ ขึ้นดอกเบี้ย 50 bps ในเดือน มิ.ย. และ ก.ค.
คณะกรรมการ Fed ส่วนใหญ่ต้องการปรับขึ้นดอกเบี้ย 50 bps ในเดือน มิ.ย. และ ก.ค. แต่จะปรับตามความเหมาะสมโดยขึ้นอยู่กับแนวโน้มเศรษฐกิจและความเสี่ยง โดยตลาดคาดว่าอัตราดอกเบี้ยนโยบายจะอยู่ที่ประมาณ 2.5%-2.75% ภายในสิ้นปีนี้
2️⃣ เงินเฟ้อ คือ ปัญหาที่ต้องหารืออย่างชัดเจน
มีการพูดถึง ‘เงินเฟ้อ’ ทั้งหมด 60 ครั้งในรายงานการประชุม คณะกรรมการ Fed แสดงความกังวลอย่างมากเกี่ยวกับเงินเฟ้อ และยังเห็นความเสี่ยงที่ราคาจะสูงขึ้นต่อเนื่อง โดย Fed ยังคงมั่นใจว่า นโยบายการเงินที่เข้มงวดขึ้นจะช่วยผ่อนคลายสถานการณ์ได้ แต่สงครามยูเครนและการล็อกดาวน์ในจีนจะทำให้เงินเฟ้อรุนแรงขึ้น
3️⃣ ลดขนาดงบดุลกลับไปสู่ระดับปกติ
Fed เตรียมลดขนาดงบดุลโดยปล่อยให้หลักทรัพย์ครบกำหนดอายุ เตรียมแผนลดขนาดงบดุลเพิ่มขึ้นในแต่ละเดือน โดยคาดว่าตัวเลขน่าจะถึง 95,000 ล้านดอลลาร์ในเดือน ส.ค. ขณะที่ เจ้าหน้าที่ส่วนหนึ่งสนับสนุนให้ขาย MBS เพิ่มเติม โดยแจ้งให้ตลาดรับรู้ล่วงหน้าก่อน
4️⃣ ช่องโหว่ในตลาดพันธบัตรและสินค้าโภคภัณฑ์
คณะกรรมการ Fed 2 คน สังเกตเห็นว่า หน่วยงานกำกับดูแลไม่สามารถมองเห็นการค้าขายและการบริหารความเสี่ยงของผู้เข้าร่วมหลักในตลาดสินค้าโภคภัณฑ์ได้อย่างเต็มที่ นี่อาจนำไปสู่ความต้องการสภาพคล่องจำนวนมากของธนาคารขนาดใหญ่ โบรกเกอร์-ดีลเลอร์ และลูกค้า
อ้างอิง:
https://www.bloomberg.com/news/articles/2022-05-25/key-takeaways-from-minutes-of-the-fed-s-may-3-4-policy-meeting?sref=e4t2werz 
https://www.cnbc.com/2022/05/25/fed-minutes-may-2022.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
News Update
ดอกเบี้ย
เงินเฟ้อ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA